REGOLAMENT TAL-KUMMISSJONI (KE) Nru 936/2008
ta’ l-24 ta’ Settembru 2008
li jikkoreġi r-Regolament tal-Kummissjoni (KE) Nru 543/2008 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1234/2007 f’dak li għandu x’jaqsam mal-istandards għat-tqegħid fis-suq tal-laħam tat-tjur
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u partikolarment l-Artikolu 121(e) tiegħu flimkien mal-Artikolu 4 tiegħu,
Billi:
(1)
Sar żball fil-pubblikazzjoni tar-Regolament tal-Kummissjoni (KE) Nru 543/2008 (2). Fil-każ tal-qatgħat tat-tjur ippakkjati minn qabel, l-iżball negattiv massimu tollerat għandu jkun l-istess kemm għall-każijiet ta’ piż nominali ta’ bejn 1 100 u 2 400 gramma kif ukoll għall-każijiet fejn jinqabżu l-2 400 gramma.
(2)
Għaldaqstant, ir-Reġolament (KE) Nru 543/2008 għandu jiġi emendat.
(3)
Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Fl-Artikolu 9(9) tar-Regolament (KE) Nru 543/2008, it-tabella tinbidel b’li ġejja:
(fi grammi)
“Piż nominali
Żball negattiv massimu tollerat
Karkassi
Qatgħat
anqas minn 1 100
25
25
1 100 - 2 400
50
50
2 400 u aktar
100
50 ”
Artikolu 2
Dan ir-Regolament għandu jidħol fis-seħħ dakinhar tal-pubblikazzjoni tiegħu fil-Ġurnal Uffiċjali tal-Unjoni Ewropea.
Għandu japplika mill-1 ta’ Lulju 2008.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 24 ta’ Settembru 2008.